ישראל ביתנו הודיעה היום (חמישי) כי תפעל לקדם את החוק שיזמו בכחול לבן ובעבודה-גשר-מרצ, שימנע מחבר כנסת שעומד נגדו כתב אישום לעמוד בראשות הממשלה. בחשבון הטוויטר של המפלגה נכתב כי המפלגה החליטה גם לפעול לקדם חוק המגביל כהונת ראש ממשלה לשתי קדנציות.

את הצעת החוק לא ניתן לקדם לפני השבעתה של הכנסת ב–16 במארס, ורק בתנאי שיימצאו לה לפחות 61 ח"כים תומכים. כעת, עם הודעת ליברמן, כדי לאפשר את החקיקה נדרשת תמיכת כל חברי הרשימה המשותפת בחוק.